CELEX: 62011CB0413
Language: sk
Date: 2013-04-18 00:00:00
Title: Vec C-413/11: Uznesenie Súdneho dvora (deviata komora) z  18. apríla 2013 (návrh na začatie prejudiciálneho konania, ktorý podal Landgericht Köln — Nemecko) — Germanwings GmbH/Thomas Amend [Článok 99 rokovacieho poriadku — Letecká doprava — Nariadenie (ES) č. 261/2004 — Právo cestujúcich na náhradu v prípade veľkého meškania letov — Zásada rozdelenia právomocí v rámci Únie]

3.8.2013   
            
            
               SK
            
            
               Úradný vestník Európskej únie
            
            
               C 225/41
            
         Uznesenie Súdneho dvora (deviata komora) z 18. apríla 2013 (návrh na začatie prejudiciálneho konania, ktorý podal Landgericht Köln — Nemecko) — Germanwings GmbH/Thomas Amend
   (Vec C-413/11) (1)
   
   (Článok 99 rokovacieho poriadku - Letecká doprava - Nariadenie (ES) č. 261/2004 - Právo cestujúcich na náhradu v prípade veľkého meškania letov - Zásada rozdelenia právomocí v rámci Únie)
   2013/C 225/69
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Landgericht Köln
   
      Účastníci konania
   
   
      Žalobkyňa: Germanwings GmbH
   
      Žalovaný: Thomas Amend
   
      Predmet veci
   
   Návrh na začatie prejudiciálneho konania — Landgericht Köln — Výklad článkov 5, 6, 7, článku 8 ods. 1 písm. a) a článku 9 nariadenia Európskeho parlamentu a Rady (ES) č. 261/2004 z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov a ktorým sa zrušuje nariadenie (EHS) č. 295/91 (Ú. v. EÚ L 46, s. 1; Mim. vyd. 07/008, s. 10) — Nárok na náhradu v prípade meškania — Obmedzenia právomoci Súdneho dvora — Dosah výkladu uvedeného v rozsudku Súdneho dvora z 19. novembra 2009, Sturgeon a i., C-402/07 a C-432/07, ktorý použitím analógie rozšíril nárok na náhradu na prípad meškania letu
   
      Výrok
   
   Na zásadu deľby právomocí v Európskej únii nemá vplyv výklad nariadenia Európskeho parlamentu a Rady (ES) č. 261/2004 z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov a ktorým sa zrušuje nariadenie (EHS) č. 295/91, podaný Súdnym dvorom v tom zmysle, že cestujúci majú v prípade meškania letu právo na náhradu, ak konečné cieľové miesto dosiahnu tri alebo viac hodín po plánovanom čase príletu, aj keď na jednej strane článok 6 tohto nariadenia týkajúci sa meškania stanovuje iba poskytnutie pomoci a starostlivosti, a na druhej strane, sa článok 7 uvedeného nariadenia týkajúci sa práva na náhradu vzťahuje len na situáciu odmietnutia nástupu do lietadla alebo zrušenia letu.
   
      (1)  Ú. v. EÚ C 319, 29.10.2011.